section_heading: Radnja
paragraph_text: Serija Od Lark Risea do Candleforda smještena je u danas iščezli kutak ladanjske Engleske. Raskošna, duhovita i osjećajima prepuna serija prati veze dvaju oprečnih naselja, Lark Risea i Candleforda. Like Rise je seoce koje se krotko drži prošlosti, a Candleford maleno trgovište koje hrli u budućnost. Stanovnike ovih dvaju naselja pratimo kroz oči mlade Laure koja će pretrpjet prevrata i u sebi se naveliko boriti jer promjene nemilice nadiru. Laura sa 16 godina stupa u službu u poštanskom uredu u Candlefordu koji vodi hirovita Dorcas. Laura okreće leđa zaseoku svog djetinjstva i krči vlastiti životni put. Laurin odnos s Dorcas održava osjećajnu napetost serije. Laura sve te napetosti proživljava kroz vlastita osjećajna previranja. Dorcas je vuče na jednu stranu, a rodni dom i obitelj na drugu. vode U Candlefordu postoji prodavaonica ženske konfekcije koje vode sestre Pratt koje se zabavljaju kritizirajući živote drugih. One smatraju da je Laura neotesana i stalno dolaze u poštanski ured da bi dobile materijala za ogovaranje.